Vila Realas

Vila Realas () – miestas Portugalijos šiaurėje, Šiaurės regione, prie Korgo upės. Apskrities centras. Keliai į Portą, Vizėjų, Šavešą, Bragansą, yra geležinkelio stotis, nedidelis oro uostas. Veikia universitetas, įkurtas 1986 m.

Vila Reale yra gotikinė XV a. katedra, keliautojo Diogo Kano gimtasis namas (XV a.), piliorius (1515 m.), keletas senovinių bažnyčių ir koplyčių. Netoliese esančiame Vila Marino miestelyje yra XIII a. Kintelos bokštas. Vila Reale veikia archeologijos, geologijos, etnografijos, meno muziejai.

 Istorija 
Vila Realas įkurtas 1272 m.

 Savivaldybė 
Vila Realo savivaldybė užima 378,8 km² plotą, 2011 m. gyveno 51 850 gyventojų. Be Vila Realo miesto kitos svarbesnės jos gyvenvietės: Lordelas, Vila Seka, Vila Marinas, Sabrozas, Agarešas.Viana do Castelo, citypopulation.de

 Galerija 

 Šaltiniai 

Kategorija:Portugalijos miestai